  Виталий Пронин Малпам ужъёс 95 процентлы быдэстэмын ни. Сюрес лэсьтӥсьёс али Яр но Дэбес ёросъёсын гинэ тыршо на. Со сярысь ивортӥз транспортъя но сюрес хозяйствоя министр Виктор Вахромеев. Сюрес лэсьтӥсьёс али Ижкар урамъёсын разметка лэсьто, 40 лет Победы, Камбарской, Советской но Нижней ульчаосын выль асфальт поно. Со сяна малпамын на тупатыны Азин урамез. Удмуртиетӥ ортчись федеральной сюресъёсты тупатъян чакламъя мынэ. - Сюресъёсын герӟаськем юанъёсты сэрттыса-пертчыса, Ижысь азбаръёсты тупатъян борды но кутсконо луоз. Гудырикошкон пумозь ужъёсты йылаз-пумаз вуттоно, - пусйиз Правительстволэн Тӧроез Виктор Савельев.  